NaiveNeuron/SloPal huggingface dataset:
Blanár, Juraj, podpredseda NR SR (2022-12-06):
Prezentujme sa a hlasujme o tomto návrhu. (Hlasovanie.) Prítomných 138 poslancov, za hlasovalo 28, proti boli 5, zdržalo sa 105 poslancov, všetci hlasovali. Konštatujem, že Národná rada sa uzniesla, že nebude pokračovať v rokovaní o tomto návrhu zákona. Ďakujem, pán spravodajca. Ďalej budeme hlasovať o bode č. 74 schváleného programu, ktorým je prvé čítanie o návrhu poslancov Marcinkovej, Lehotského, Kolíkovej, Viskupiča a Ledeckého na vydanie zákona, ktorým sa dopĺňa zákon č. 595/2003 Z. z. o dani z príjmu. Je to tlač 1321. Poprosím spravodajcu z výboru pre financie a rozpočet Jána Blcháča, aby uvádzal hlasovanie. Nech sa páči. (Hlasovanie o návrhu poslancov Národnej rady Slovenskej republiky Vladimíry Marcinkovej, Tomáša Lehotského, Márie Kolíkovej, Mariána Viskupiča a Vladimíra Ledeckého na vydanie zákona, ktorým sa dopĺňa zákon č. 595/2003 Z. z. o dani z príjmov v znení neskorších predpisov , tlač 1321.)
Laššáková, Jana, podpredsedníčka NR SR (2012-08-03):
Pán poslanec Nagy.
Danko, Andrej, predseda NR SR (2016-06-21):
Vážené panie poslankyne, vážení páni poslanci, pokračujeme v prerušenom rokovaní hlasovaním. Prosím povereného člena výboru pre verejnú správu a regionálny rozvoj poslanca Gábora Grendela, aby uviedol hlasovanie o bode 17 schváleného programu, ktorým je prvé čítanie o návrhu poslancov Dubačovej, Žarnaya a Budaja na vydanie zákona, ktorým sa dopĺňa zákon č. 369/1990 Zb. o obecnom zriadení (tlač 136). Nech sa páči pán poslanec, máte slovo. (Hlasovanie o návrhu poslancov Národnej rady Slovenskej republiky Viery Dubačovej, Ota Žarnaya a Jána Budaja na vydanie zákona, ktorým sa dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 136.)
Hrušovský, Pavol, podpredseda NR SR (2011-09-13):
Hlasujeme o návrhu. (Hlasovanie.) 150 prítomných, 81 za návrh, 1 proti, 68 sa zdržalo. Návrh sme schválili. Ďakujem pánovi poslancovi Brockovi. A poprosím pána poslanca Hladkého, aby z poverenia výboru pre obranu a bezpečnosť Národnej rade predložil návrh uznesení k prerokovávanému návrhu zákona, ktorý pán prezident vrátil na opätovné prerokovanie Národnej rade Slovenskej republiky, ktorý prerokovávame ako tlač 446. Pán poslanec Hladký. (Hlasovanie o zákone z 8. júla 2011, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, vrátenom prezidentom Slovenskej republiky na opätovné prerokovanie Národnou radou Slovenskej republiky , tlač 446.)
Pellegrini, Peter, predseda NR SR (2015-12-21):
Reagujte na vystúpenie pána Hlinu.
Vaľová, Jana, poslankyňa NR SR (2021-06-24):
Ďakujem veľmi pekne. Ja by som absolútne nerozprávala o zabetónovaných úradníkov, ale skôr by som rozprávala o profesionalite v štátnej správe, pretože, pán Kremský, viete si predstaviť, aký rozsiahly je zákon napríklad v stavebníctve, v životnom prostredí a podobne. Zase ste rozprávali iba polopravdy, pretože ak taký úradník konal protizákonne, tak ešte stále je ministerstvo, ktoré môže v takýchto rozhodovacích konaniach rozhodnúť na konci. Čiže rozprávate zle o systéme, ste to zakončili niekde pri nejakom odvolaní, takže to nie je pravda, je to polopravda, a dali ste príbeh, aby ste teda zase na city ľuďom zahrali, že ako vy sa snažíte, aby tu všetko bolo dobré. Ja vám poviem príbeh iného úradníka. Váš bývalý prednosta, teda lebo prednosta pravice za SDKÚ nechal v Humennom pred okresným úradom vyrúbať komplet všetky stromy. Komplet, aby mohli pozemky používať developeri, aby ich mohol predať, len, bohužiaľ, padla vláda a celý zámer nedokončil. Tie pozemky stoja, donesiem aj fotografiu. Tak sa teraz nebavme o takýchto, ja by som povedala, rečiach a zase ste sa iba ospravedlnili, bo ste povedali, že prednostovia vám odmietli ísť pracovať, lebo majú nízky plat. Samozrejme, a tu je zase vaša neprofesionalita, napríklad u nás v Humennom prednostku robí pani, ktorá osem rokov opatrovala matku. Česť, že opatrovala matku, ale osem rokov nepracovala v systéme. Tak ak si predstavujete, že budete tých čakateľov, čo som počula v Humennom, vymieňať za takých, ktorí 8-10 rokov nepracovali, neboli v systéme, nikdy nerobili na úrade, tak vám poviem, že skutočne máte pravdu, toto bude profesionalita a odbornosť na Slovensku. Neviete si predstaviť, akí ľudia sú už na úradoch, kde sú vaši primátori, ktorí takisto nepracovali v odboroch a v oboroch, by som povedala, svojich, a čo sa tam deje, ako nevedia vydávať rozhodnutia, ako meškajú s rozhodnutiami, nie je to jednoduché a ešte raz hovorím, na tohto vášho úradníka, ktorého ste spomenul, môže ministerstvo na konci prijať rozhodnutie, lebo vždy sa môžte po vyššom stupni orgánu na konci odvolať až na ministerstvo, takže nemáte pravdu, čo hovo... (Prerušenie vystúpenia časomerom.)
Hort, Milan, podpredseda NR SR (2010-10-20):
Ďalej pán poslanec Radoslav Procházka.
Bugár, Béla, podpredseda NR SR (2018-02-07):
Nech sa páči, prezentujme sa a hlasujme. (Hlasovanie.) Prítomných 139 poslancov, za 29, proti 31, zdržalo sa 79 poslancov. Ani tento návrh nebol schválený. Nech sa páči.
Glváč, Martin, podpredseda NR SR (2016-05-18):
Ďakujem veľmi pekne. S faktickými poznámkami sa prihlásili piati páni poslanci, šesť. Áno, posledná pani poslankyňa Dubačová. Nech sa páči, pani; uzatváram možnosť prihlásiť sa s faktickými poznámkami. Prvá pani poslankyňa Remišová, nech sa páči.
Mihál, Jozef, poslanec NR SR (2014-11-10):
Ďakujem za slovo. Tak toto ešte svet nevidel, aby predseda Národnej rady obhajoval finančnú skupinu na rokovaní takom, akom je dnes. To svet nevidel, aby predseda Národnej rady obhajoval finančnú skupinu, ešte k tomu našu starú známu Pentu. To je úplne nepochopiteľné! Ale dobre. Pán premiér Fico a vy takisto, pán predseda, ste spoluzodpovední za nastavenie systému v našom zdravotníctve, kedy vo výberových konaniach namiesto serióznych a slušných dodávateľov prístrojov, liekov, techniky sa zúčastňujú takéto schránkové firmy, ako je ten Medical Group, ktorá má sídlo v Belize. Vám to príde normálne, že už niekoľko rokov sa zúčastňujú na tendroch v našom zdravotníctve takéto schránkové firmy? Vy s tým súhlasíte? Vy to podporujete? Viete čo? Je úplne jedno, aký je môj názor. Dôležité je, aký je názor mojich voličov tam vonku za múrmi parlamentu. Tí moji voliči z lekárskeho prostredia mi hovoria, že vy sám a skupina Penta a ešte jeden bystrozraký oligarcha sú výhradnými dodávateľmi týchto zariadení do štátnych, univerzitných a ďalších takýchto nemocníc. Je to verejné tajomstvo. A môžte si tu rečniť, koľko chcete, ľudia o tom vedia. Nie ja, nie moji kolegovia, ale ľudia rozhodnú o vašom osude.
Naď, Jaroslav, dočasne poverený minister obrany SR (2023-03-15):
Ďakujem veľmi pekne, vážený pán predsedajúci. Na rokovanie predkladám vládny návrh zákona, ktorým sa mení a dopĺňa zákon č. 110/2004 o fungovaní Bezpečnostnej rady Slovenskej republiky v čase mieru v znení neskorších predpisov. Návrh zákona bol spracovaný na základe uznesenia vlády Slovenskej republiky č. 235 z 30. marca 2022 a v súlade s úlohou Z.1 vyplývajúcou zo schváleného akčnému plánu koordinácie boja proti hybridným hrozbám na roky ´22 až ´24. Z vecného hľadiska bola dôvodom spracovania návrhu zákona skutočnosť, že Bezpečnostná rada Slovenskej republiky v súčasnosti nedisponuje stálym pracovným orgánom, ktorý by sa špecializoval výhradne na problematiku hybridných hrozieb a ktorý by dokázal pružne reagovať na dynamický vývoj medzinárodného bezpečnostného prostredia v oblasti hybridných hrozieb. Cieľom návrhu zákona je preto zriadiť nový výbor Bezpečnostnej rady Slovenskej republiky pre hybridné hrozby. Jeho poslaním bude podieľať sa na koordinácii činností zameraných na vyhodnocovanie bezpečnostnej situácie doma i v zahraničí, prijímanie opatrení na riešenie hybridného pôsobenia proti záujmom Slovenskej republiky a tvorbu relevantných politík v oblasti boja proti hybridným hrozbám. Návrh zákona taktiež reaguje na aplikačné problémy, ktoré sa vyskytli pri uplatňovaní zákona č. 110/2004 Z. z. a ktoré sa prostredníctvom čiastkových legislatívnych úprav snaží odstrániť. Účinnosť zákona sa navrhuje od 1. mája 2023. Vážený pán predsedajúci, vážené panie poslankyne, páni poslanci, dovoľujem si vás požiadať o schválenie predloženého vládneho návrhu zákona. Ďakujem za pozornosť.
Grendel, Gábor, podpredseda NR SR (2022-05-20):
Pán poslanec!
B. Bugár, podpredseda NR SR: (2003-01-15):
J. Drgonec, poslanec: „Národná rada Slovenskej republiky neschvaľuje...“
Šimečka, Michal, podpredseda NR SR (2024-02-01):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok, ktorú týmto otváram. Poslanci písomne položili otázky do včera do dvanástej hodiny, vyžrebovaných bolo 73 otázok na predsedu vlády a 123 otázok na členov vlády. Overovatelia schôdze vyžrebovali potom ich poradie. Chcem vás upozorniť, že na otázky poslancov, ktorí nie sú v tej chvíli prítomní v rokovacej sále, sa nebude odpovedať. Zároveň vás chcem informovať, že predseda vlády pán Robert Fico sa písomne z rokovania ospravedlnil a svojím zastupovaním poveril podpredsedu vlády a ministra obrany pána Roberta Kaliňáka, ktorého týmto prosím, aby oznámil, kto z členov vlády bude odpovedať na otázky za neprítomných členov vlády. Pán podpredseda, máte slovo.
P. Hrušovský, predseda NR SR: (2003-12-02):
Vyhlasujem rozpravu za skončenú a prerušujem rokovanie o vládnom návrhu zákona, ktorým sa mení a dopĺňa zákon o medzinárodnom práve súkromnom. Teraz pristúpime k rokovaniu o vládnom návrhu zákona, ktorým sa mení a dopĺňa zákon č. 154/2001 Z. z. o prokurátoroch a právnych čakateľoch prokuratúry v znení zákona č. 669/2002 Z. z. Prosím, aby z poverenia vlády Slovenskej republiky predmetný návrh zákona, ktorý prerokúvame ako tlač 353, uviedol a odôvodnil pán minister spravodlivosti a podpredseda vlády Daniel Lipšic. Pán minister, máte slovo.
Ďuriš Nicholsonová, Lucia, podpredsedníčka NR SR (2019-05-13):
Pán spravodajca? Prerušujem rokovanie o tomto bode programu. Teraz nasleduje prvé čítanie o návrhu poslancov Antona Hrnka, Jaroslava Pašku, Štefana Zelníka a Magdalény Kuciaňovej, Juraja Soboňu na vydanie zákona, ktorým sa mení zákon č. 274/2007 Z. z. o príplatku k dôchodku politickým väzňom v znení neskorších predpisov. Návrh zákona je pod tlačou 1378 a návrh na jeho pridelenie na prerokovanie výborom je v rozhodnutiach pod číslami 1452 a 1480. Dávam slovo navrhovateľovi pánovi poslancovi Hrnkovi, nech sa páči. (Rokovanie o návrhu poslancov Národnej rady Slovenskej republiky Antona Hrnka, Jaroslava Pašku, Štefana Zelníka, Magdalény Kuciaňovej a Juraja Soboňu na vydanie zákona, ktorým sa mení zákon č. 274/2007 Z. z. o príplatku k dôchodku politickým väzňom v znení neskorších predpisov, tlač 1378.)
Heger, Eduard, poslanec NR SR (2019-09-17):
Ďakujem pekne. Pán kolega Mihál, chcem nadviazať na to, čo ste hovorili, lebo, a použiť možno jedno také číselné vyjadrenie, lebo naozaj vidím tu tú anomáliu. A tá anomália je podľa toho, čo hovoria predkladatelia, že ten mechanizmus teda začína fungovať až v momente, keď bude 64 vek, teda strop dôchodku, odchodu do dôchodku, čo bude nejaký rok 2028. Teraz uvažujem nahlas. To znamená, že žena, ktorá pôjde v 2028 do dôchodku, pretože bude mať strop 64, pôjde v skutočnosti s dvomi deťmi v 63. rokoch, lebo jej to nabehne, čiže pôjde v 63. Ale tá žena v 2027, kedy ešte nenabehne ten strop, tak vlastne pôjde v 63,9. do dôchodku, čiže o 9 mesiacov neskôr. Ale keď vieme, že každým rokom vlastne tá doba dožitia ako keby stúpa, takže znamená, že tá žena ostane na dôchodku aj dlhšie, takže tu je tá anomália, že tie ženy, ktoré pôjdu neskôr, pôjdu vlastne skôr a budú ešte dlhšie na dôchodku, ako tie ženy, ktoré teraz sú na balkóne, a cítia, že pôjdu teda neskôr do dôchodku, ako tie, ktoré pôjdu neskôr, je to trošku komplikované, ale tá diskriminácia tam je veľmi jasná. Tá diskriminácia tam je jasná a myslím si, že tuto sa jasne ukazuje, ako je nedopracovaný ten samotný návrh. A my sme tú debatu mali veľmi, by som povedal, takú, takú silnú práve, keď sa hovorilo o dôchodkovom strope a poukazovali sme, že ten návrh je nedokončený, že nie je domyslený. A teraz sa to zase ukazuje v priamom prenose, ako sa to ukázalo či pri obedoch zadarmo alebo v ďalších opatreniach, ktoré SMER za posledný rok priniesol do tohto parlamentu. Takže ja v tom vidím opäť také to lajdáctvo, že si nedali záležať na tom, aby to bolo naozaj dokonale dopracované a teraz to vybuchuje a je mi ľúto, že dámy na balkóne sú tým postihnuté. Ďakujem. (Potlesk.)
Zmajkovičová, Renáta, podpredsedníčka NR SR (2013-10-24):
Faktické poznámky, tri. Uzatváram možnosť prihlásiť sa s faktickou poznámkou. Pani poslankyňa, ešte, Košútová, štyri. Pán poslanec Martvoň.
Pročko, Jozef, poslanec NR SR (2022-09-23):
Vážené kolegyne, vážení kolegovia, dovoľte, aby som z poverenia Výboru Národnej rady Slovenskej republiky pre ľudské práva a národnostné menšiny predložil správu o prerokovaní predmetného materiálu v gestorskom výbore. Predseda Národnej rady Slovenskej republiky svojím rozhodnutím pridelil Výročnú správu o činnosti Ústavu pamäti národa na prerokovanie výboru pre ľudské práva a národnostné menšiny s tým, že ako gestorský výbor podá správu o prerokovaní materiálu vo výbore a návrh na uznesenie Národnej rady. Výbor o výročnej správe rokoval 15. júna 2022 a prijal k nej uznesenie č. 113. Týmto uznesením zobral výročnú správu na vedomie a odporúčal aj Národnej rade zobrať ju na vedomie. Návrh na uznesenie Národnej rady je v prílohe k tlači 1029a. Pán predsedajúci, prosím, otvorte rozpravu.
Zmajkovičová, Renáta, podpredsedníčka NR SR (2014-07-10):
Ďakujem, pán minister. Ďalšiu otázku položil pán poslanec Pavol Zajac podpredsedovi vlády a ministrovi vnútra Slovenskej republiky Robertovi Kaliňákovi. Otázka znie: „Vážený pán minister, po sobotňajšom brutálnom útoku leží Peter Helbich z Trebatíc v nemocnici v zlom stave. Počas bitky bol vážne zranený. Po privolaní polície ho hliadka aj so synom spútali, útočníkov vraj nie. Útoky na jeho dom a rodinu trvajú už dva mesiace a hoci údajne od začiatku vie, kto za nimi stojí, polícia ich nevyšetrila, ani mu neposkytla ochranu. Čo má pán Helbich spraviť, aby si zaslúžil primeranú pozornosť Polície Slovenskej republiky?“ Nech sa páči, pán minister.
A. Belousovová, podpredsedníčka NR SR: (2008-10-23):
Teraz vás prosím, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od pána poslanca Borisa Hradeckého a otázka znie: „Vážený pán premiér, čo si myslíte o záveroch Európskej rady prijatých na prekonanie finančnej krízy?“ Nech sa páči, odpovedajte a oznámte ukončenie odpovede.
Zelník, Štefan, poslanec NR SR (2019-09-12):
Vážený pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti, Výboru Národnej rady Slovenskej republiky pre vzdelávanie, vedu, mládež a šport a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Beluský, Martin, poslanec NR SR (2018-06-18):
Ďakujem za slovo. Vážený pán predsedajúci, vážené panie poslankyne, páni poslanci, poslanci za stranu Kotleba – Ľudová strana Naše Slovensko Marian Kotleba, Milan Uhrík, Martin Beluský, Ján Kecskés a Jana Nehézová predkladajú do Národnej rady Slovenskej republiky návrh zákona, ktorým sa mení a dopĺňa zákon č. 383/2013 Z. z. o príspevku pri narodení dieťaťa a príspevku na viac súčasne narodených detí a o zmene a doplnení niektorých zákonov v znení neskorších predpisov. Hlavným cieľom tejto predloženej novely zákona je zvýšenie efektívnosti využívania verejných zdrojov a zavedenie princípu zásluhovosti vyplácania príspevku pri narodení dieťaťa. To znamená, aby na tento príspevok mal nárok iba taký rodič, ktorý pre štát už niečo urobil vo forme buď zaplatených daní a..., alebo poistných príspevkov, alebo je uňho predpoklad, že v budúcnosti bude ekonomicky aktívny. Ostatné osoby, ako napríklad dobrovoľní nezamestnaní alebo asociálna časť obyvateľstva, ktorí zo štátneho rozpočtu príspevky iba čerpajú, na takýto príspevok nárok nebudú mať. V rámci predloženej novely zákona preto upravujeme podmienky na získanie nároku na príspevok pri narodení dieťaťa tak, aby na príspevok mala mať nárok len oprávnená osoba, ktorá bola v období dvoch rokov pred pôrodom minimálne 270 dní nemocensky poistená, teda pracovala. Je to totožná podmienka, akú musia v súčasnosti spĺňať žiadateľky alebo žiadatelia o materskú. V prípade, ak oprávnená osoba z nejakých dôvodov nemohla pred pôrodom odpracovať požadovanú dobu, tak príspevok pri narodení dieťaťa dostane aj v tom prípade, ak úspešne ukončila minimálne stredné odborné vzdelanie, čo v zmysle školského zákona znamená mať ukončený buď trojročný vzdelávací program ukončený záverečnou skúškou, gymnázium alebo vzdelávací program zakončený maturitou, prípadne nadstavbové pomaturitné vzdelanie. Znížením počtu oprávnených prijímateľov príspevku príde k úspore peňazí v štátnom rozpočte, a aby sa predišlo k negatívnemu dopadu na životné podmienky pre už narodené a počaté deti, tak účinnosť tejto novely zákona navrhujeme až od 1. januára 2019. To poskytuje dostatok času na to, aby si perspektívni budúci rodičia vedeli zodpovedne naplánovať tehotenstvo a rodičovstvo. Toľko na úvod. Ďakujem.
Káčer, Juraj, generálny riaditeľ Sociálnej poisťovne (2020-09-23):
... účtovnej závierky Sociálnej poisťovne za rok 2019 prijali uznesenie, ktorým Národná rada Slovenskej republiky tento návrh schvaľuje. Ďakujem pekne za slovo. Prajem príjemný zbytok rokovania.
Viskupič, Jozef, poslanec NR SR (2013-02-14):
Ďakujem. (Povzdych rečníka.) Štefan, nebudem ani plakať, ani búchať po pulte. Chcem povedať jednu a zásadnú vec, ktorú si veľmi dobre povedal a možno si ani neuvedomuješ, ako sám ideš proti sebe. Tento papier, hovoril to Aristoteles, je biely, pretože má znaky bieleho, a nie preto, že si my myslíme alebo tuná sa my dohodneme, že je biely. Tá logika platí aj naopak. Ak by ste sa tu dohodli, že tento papier je čierny a odhlasovalo to 76 ľudí, tento papier, pretože má znaky bieleho, zostane bielym, aj keď zákony tejto krajiny si budú pre ten prípad myslieť, že sú čierne. To isté platí s vývojom morálky. Mýliš sa. Morálne a etické hodnoty neplatia rovnako stáročia a tisícročia. Zaznamenali, a mnohí ľudia, ktorí sa touto otázkou zaoberajú do hĺbky, zaznamenali obrovský vývoj, to sme sa s Braňom vlastne dotkli. Pretože grécka morálka v starovekom Grécku a slovenská morálka teraz sa zmenila. Mení sa s vývojom, mení sa s nástupom externých okolností, mení sa pod vplyvom možno aj v súčasnosti najviac teda tým, že nastúpili elektronické prostriedky, ktoré sflexibilňujú ľudský kontakt a prinášajú obsahy do verejného života, na ktoré musíme reagovať. Len nie, preboha, železobetónovým tvorením noriem, ktoré sú z mnohých interpretácií nevykonateľné a betónujú daný stav. Betónujú to, že niekto si teraz niečo myslí a nechce hovoriť o tom, že niekto si môže myslieť aj niečo iné... (Prerušenie vystúpenia časomerom.)
Ivan, Miroslav, poslanec NR SR (2016-06-17):
Ja sa budem v tomto prípade len opakovať. K pánovi poslancovi Kollárovi, vlastne chcem presne zopakovať to, čo som hovoril aj jeho kolegovi. Týmto návrhom neriešite tých, tých Rómov, čo sú nad tým plynovým potrubím, aj keď, chudák, ak je to pravda, starosta dostal po tej papuli, jednoducho riešite až tie nové. A preto, naozaj, ak chceme riešiť, a ja som veľmi za, a my budeme predkladať novelu stavebného zákona, budeme sa snažiť to fakt urobiť komplexne a budeme radi, keď budete aj s nami spolupracovať, že keď nezačneme a nechytíme sa toho súčasného stavu a teda, keď nezačneme to od tej minulosti riešiť, nemôžme riešiť oddelene novovznikajúce čierne stavby, kým nebudeme mať vyriešené tie staré, kým nebudeme mať zmapovaný ten stav, aký je, aby sme vedeli čo, čo a ako. Čo bolo a čo bude. Jednoducho nie je možné to oddeliť. A stále tvrdím, že, že dokazovať v tom konaní toho, toho búrania alebo zisťovania, že teda čo je nová stavba a čo je už tá z toho obdobia, kedy vlastne táto novela by neplatila, to si v praxi neviem predstaviť. Ďakujem za slovo.
I. Radičová, poslankyňa: (2006-12-05):
Z tohto hľadiska vylúčenie oblasti vzdelávania z priorít a podpory argumentom, že to ide z európskych fondov, nehnevajte sa, jemne povedané, neobstojí, pretože vieme, ako komplikované je dospieť k zdrojom z európskych fondov. Ďakujem.
Bugár, Béla, podpredseda NR SR (2017-11-29):
Dobre. Tak sa to zapíše. Ďakujem. Takže vyhlasujem prestávku do 17.25. (Krátka prestávka.) (Po prestávke.)
Hlina, Alojz, poslanec NR SR (2014-11-09):
Ale procedurálne som chcel reagovať, lebo ste sa nahlásili s tým, že sa niečo dozvieme. Prosím vás, viete, to je tá scénka, nedá mi to nespomenúť, mňa napadá, ja viem, ako sa na tom Belize dozvedeli, že v Piešťanoch potrebujú cétečko. (Smiech v sále.) Viete, ja som fakt nevedel, viete, že hlavné mesto Belize sa volá Belmopan? To je Honduras, to je to je Stredná Amerika. Teraz ja si predstavujem niekde v tej v strednej Amerike sedia nejakí podnikatelia majitelia, otvoria si ja neviem čo a pozrú sa a sú tam Piešťany. (Smiech v sále.) Viete, to je úplne čarovné. A o tom budeme rozprávať a budeme dlho rozprávať. A bude vás to bolieť. Viete, prečo vás to bude bolieť? Uvedomte si jednu axiómu, ktorá nepustí, keď bolesť vlastného zuba vás zaujíma viac ako hladomor v Sudáne. A urobili ste chybu, dovtedy ste s tým chodili, provokovali, kým sa vám to nestalo. To cétečko vás príde draho, lebo to si ľudia vedia vizualizovať. Miliarda sem, miliarda tam, na R1 každý kolega povie, ako sa po nej super ide, čo tam po miliarde. Nikto nevie, čo sú to za peniaze. Ale to cétečko si ľudia vedia predstaviť, a preto je to pre vás nebezpečné, preto začínate robiť chyby, a preto ak my neurobíme chyby, tak na konci budeme mať výsledky a budeme mať veľkú rybu v sieti.
Martinák, Ľuboš, poslanec NR SR (2010-09-08):
Ďakujem za slovo. Pán predseda parlamentu, aj váš príspevok, v ktorom ste zmiešali jablká s hruškami, nič ste vlastne nekonkretizovali, jednoznačne dokazuje to, že nie ste v obraze. Ale čo je horšie, pán predseda parlamentu, dokázali ste svojím príspevkom aj to, že neviete, čo vám hovorí jedno jediné slovo, ktorým je etika. Vaše vyjadrovania „zbrklo reagoval“, „podvodom sa dostali do parlamentu“, „boli pomätení“ atď. nemá skutočne so slovníkom predsedu parlamentu nič spoločného. Pomätený ste v prvom rade boli vy v reakcii na pána prezidenta ohľadom referenda. Absolútne ste nemali prehľad, čo hovorí naša ústava, a podobne ako my, aj vy ste skladali sľub na ústavu. Pán Sulík, konečne si uvedomte, že reprezentujete nielen seba, ale aj celý náš parlament, zatiaľ.
Ridoško, Jaroslav, poslanec NR SR (2018-02-09):
Ďakujem za slovo. Vážený pán minister, vo vašom vystúpení ma hneď na jeho počiatku zaujalo, že pri vašom nastúpení do funkcie nemala Slovenská republika zodpovedajúce aktuálne strategické dokumenty, že platná bezpečnostná stratégia, obranná stratégia z roku 2005 už nevyhovovala zmenenému bezpečnostnému prostrediu ani stavu zabezpečovania obrany štátu a chýbala aj samostatná vojenská stratégia. Preto vítam, že ministerstvo obrany pod vaším vedením spracovalo dlhodobý plán rozvoja obrany s dôrazom na výstavbu a rozvoj Ozbrojených síl Slovenskej republiky s výhľadom do roku 2030. Ide o prvý reálny obranný plán, plán obranných investícii do roku 2030, ktorý bol vypracovaný. Ďalej veľmi vítam, čo odznelo o vašom prejave, že v rámci projektov vyzbrojovania spolu s účelovou podporou výskumu a vývoja na podporu obrany štátu chceme prednostne využiť kapacity a možnosti obranného priemyslu Slovenskej republiky. Hovorím to preto, lebo pochádzam z Považia, kde hlavne v Dubnici bol vysoko rozvinutý obranný priemysel. Nedávno som mal možnosť navštíviť túto fabriku a môžem povedať, že je to miesto duchov. Pokiaľ chceme aspoň sčasti tento priemysel revitalizovať práve výrobou týchto bojových obrnených vozidiel, tak sme spochybňovaní. Neviem prečo. Ďakujem za slovo.
Pleštinská, Zita, poslankyňa NR SR (2020-12-09):
Ďakujem, pán predsedajúci. Ďakujem, Katka, za tvoj, tvoje vystúpenie, vecné vystúpenie. Posledné čísla týkajúce sa pandémie COVID-19 na Slovensku nepustia, Ag a PCR testy na Slovensku odhalili 5 641 nakazených a pribudlo 38 obetí. Týmto zákonom, ktorý diskutujeme, sa vytvoril osobitný typ núdzového stavu z dôvodu pandémie, ten umožňuje obmedziť základné práva a slobody v menšej miere než iné núdzové stavy, núdzový stav z dôvodu pandémie neumožňuje také zásahy do práv ako bežný núdzový stav, neumožňuje sa napríklad zásah do vlastníckeho práva, do slobody prejavu ani do práva na štrajk, čo sa umožňuje nariadiť alebo obmedziť, sú domáca karanténa, pracovná povinnosť, nútené ubytovanie evakuovaných osôb. Všetci vieme, že COVID-19 nie je slovenskou pandémiou a jeho príčinou nie je Igor Matovič. Je to celosvetový problém, k dnešnému dňu je na svete celkový počet potvrdených prípadov 68 mil., vyliečilo sa 47 mil. a zomrelo 1,6 mil. ľudí. V Čechách zomrelo viac ako 9-tisíc, v Maďarsku 6-tisíc, na Slovensku sa na COVID nakazilo 119 232 ľudí a zomrelo 1 046 ľudí. Aj toto číslo v porovnaní s inými svedčí o tom, že premiér Igor Matovič zvláda boj s pandémiou COVID-19 najlepšie s porovnaním sa obetí COVID v susedných štátoch. Existujú pomerne presvedčivé dôkazy, že lockdown v kombinácii s hromadným testovaním viedli na Slovensku k veľmi výraznému obmedzeniu záťaže infekciou COVID-19. Smrť si nevyberá, či sú Vianoce... (Prerušenie vystúpenia časomerom.)
T. Cabaj, podpredseda NR SR: (2010-03-04):
Gestorský výbor pre ľudské práva, národnosti a postavenie žien určil pani poslankyňu Vieru Mazúrovú za spravodajkyňu. Ja ju poprosím, aby predniesla v Národnej rade informáciu o výsledku rokovania vo výboroch a zároveň aj stanovisko gestorského výboru k týmto návrhom, ktoré odzneli vo výboroch. Nech sa páči, pani poslankyňa, máte slovo.
Kažimír, Peter, minister určený spravovaním vecí Ministerstva hospodárstva SR (2015-05-14):
Dobre. V rámci zdravého rozumu vám odpoviem, lebo viete, že (vyslovené s pobavením) nič viac v tejto súvislosti nemám v rukách, len, len to, čo som spomenul. Tak podľa toho, čo som vám v podstate aj povedal, zahraničná prax na to poukazuje. Spomenutý je prípad Francúzskej republiky a jej zakotvenie takéhoto chovania v trestnom práve. Zároveň je tu ale nevedomosť o tom, že by reálne takéto spory alebo takéto podozrenia na slovenskom území existovali, ale keďže už roky sme v globálnom trhu, sa nachádzame a sme predmetom vĺn vývozu všelijakých druhov tovarov, dovolím si predpokladať, že ak takýto fenomén je prítomný v krajine, ako je Francúzska republika, tak nejaká pravdepodobnosť určite existuje aj na Slovensku. Ja považujem, viete, čo považujem za najpozitívnejšie? Že sa vôbec o tom rozprávame, to, že verejnosti vyťahujeme tento problém, že tu môže existovať a že upriamujeme vlastne pozornosť laickej verejnosti na to, že takýto typ správania aj veľmi sofistikovaných a kredibilných dodávateľov tu môže byť, lebo sa už vyskytoval niekde inde vo svete alebo dokonca v Európe. Čiže dávame do pozornosti túto problematiku, čo je pozitívne v každom slova zmysle. No a ak sa pýtate na to, či to bude mať pozitívny dopad na verejné financie, tak krátkodobo asi nie, lebo predpokladám, že Slovenská obchodná inšpekcia ako každý orgán štátnej správy si vyžiada na to dodatočné financie, lebo je to akoby dodatočná povinnosť, asi nejaký väčší počet ľudí, preškoľovanie a podobne. Ale z hľadiska úlohy štátu, a na tom sa snáď dohodneme, aj liberáli, aj etatisti, z hľadiska základných úloh štátu ochrana spotrebiteľa patrí k základným úlohám štátu, kde má chrániť štát ľudí, ktorí sú v jasnej asymetrii informačnej, ale aj z hľadiska práv a možností vymoženia si svojich práv vo vzťahu k dodávateľom. Takže v každom prípade bohumilá téma, ktorej sa musíme venovať. Ďakujem, skončil som.
Laurenčík, Milan, podpredseda NR SR (2020-09-29):
Pán poslanec, kľudne sa napite vody.
Sulík, Richard, predseda NR SR (2011-06-29):
Prosím, hlasujte teraz. (Hlasovanie.) Z prítomných 147 poslancov hlasovalo 78 za, 69 proti. Národná rada sa uzniesla, že tento návrh zákona prerokuje v druhom čítaní. Nech sa páči.
J. Počiatek, minister financií SR: (2006-12-05):
Cieľom predloženého návrhu je najmä transponovať smernice Európskeho parlamentu a Rady 2006/48/ES a 2006/49/ES, ktoré zásadným spôsobom menia pravidlá obozretného podnikania bánk a ktorými sa implementuje do praxe nová Bazilejská dohoda o kapitáli. Po druhé, zaviesť nový produkt do oblasti hypotekárneho bankovníctva štátom a bankovým sektorom podporované hypotéky pre mladých ľudí s nižšími a priemernými príjmami. A po tretie, transponovať smernicu Európskeho parlamentu a Rady 2004/25/ES o ponukách na prevzatie. Ďakujem.
V. Veteška, podpredseda NR SR: (2006-12-12):
Ale musí predseda poslaneckého klubu toto predniesť. Predneste to. (Reakcia z pléna.) Pani poslankyňa, chcete mať procedurálny návrh? Nech sa páči, máte slovo.
Paška, Pavol, predseda NR SR (2013-09-17):
Sme hlasovali trikrát o tom, ale, samozrejme, dali ste procedurálny návrh v súlade so zákonom, budeme o tom hlasovať. (Reakcie z pléna.) Všeobecný súhlas nie je. (Hlasovanie: Prítomných 22 poslancov.) Národná rada nie je uznášaniaschopná. Akonáhle bude, dám o vašom návrhu hlasovať. Takže faktická poznámka, ešte pán poslanec Hlina, procedurálny návrh.
Fecko, Martin, poslanec NR SR (2017-10-11):
... je ochotný dať aj vlastný čas, aj vlastné peniaze, tak to sa berie, že je to taký nejaký konšpirant alebo niekto ho tam platí, alebo niečo také? Pán Hrnko, vy ste nebol mladý? My sme už z tej staršej generácie. Veď predsa my sme tiež zažili dobu, že som bol ochotný 24 hodín, 48 hodín, keď bol som o tom presvedčený, tak som tam nocoval, bivakoval, keď bolo treba. Veď to je ten najväčší, by som povedal, výkon toho človeka, že to vezme srdcom, myslí to úprimne, statočne a ide po tom, lebo vidí, že tam je krivda, že treba to nejako urobiť. Veď už to neberte v tej šablóne vašej klasickej, ktorá bola za socializmu, veď sme už niekde inde proste! Ten svet neni čiernobiely. No neni. Je to farebnejšie. A preto ja by som vôbec nezazlieval tým mladým, že nájdu si na tú letenku a priletia za vami. A ja by som bol hrdý na to, že za vami chcú mladí prísť, normálne vám povedať, že toto máte zle a si ich vypočuť a potom si vziať z nich príklad. Veď predsa vy ich máte učiť, ako majú žiť, ako im máme pripravovať ďalšiu pôdu pod nohami tu na Slovensku. Veď predsa nechceme Slovensko vyľudniť, ľudia boží! Veď sa spamätajme! Veď mlaď sa nám nechce vracať naspäť. Možno aj kvôli tomu, že takéto bariéry u vrcholových politikov nachádzajú. Veď takto sa predsa nedá riadiť. Takže áno, má to byť Ústav pamäti národa, aby sme nerobili chyby, ktoré boli robené. Ja by som tu mohol hovoriť celé hodiny, ako bola naša rodina likvidovaná, lebo som pravnuk kulaka a zažili sme si svoje. Ale to je asi na nejaký film možno a možnože aj ten film z toho bude. Takže chcem vás pekne poprosiť, páni poslanci, aby ste toto veto pána prezidenta a jeho pripomienky brali vážne a aby vaše svedomie ostalo čisté aj po tomto hlasovaní. Ďakujem.
Blanár, Juraj, podpredseda NR SR (2022-10-06):
Teraz udeľujem slovo pánovi predsedovi výboru Vladimírovi Ledeckému pre sociálne veci, aby predniesol ako spravodajca spravodajskú informáciu v prvom čítaní.
Hrnčiar, Andrej, podpredseda NR SR (2018-12-06):
Otváram, teda otváram rozpravu, do rozpravy som nedostal žiadnu písomnú prihlášku, pýtam sa, či sa chce niekto prihlásiť do rozpravy ústne. Nie, vyhlasujem všeobecnú rozpravu za teda skončenú a prerušujem rokovanie o tomto bode programu. Vyhlasujem päťminútovú prestávku. (Prestávka.) (Po prestávke.)
Hlina, Alojz, poslanec NR SR (2023-12-06):
Ďakujem pekne, možno, milý pán kolega, že možno to my celý čas zle čítame a oni tie hospodárske škody štátu naozaj vznikajú za predpokladu, že si to ujasníme, lebo to bol taký, myslím, že Ľudovít XIV, ktorý povedal, že štát som ja a teraz my máme, viete, že ak vznikajú škody nejakým ľuďom, ktorí sú za tým a teraz potrebujú rýchlo predať tie byty a potrebujú do toho pichnúť, nech sa to rozhýbe a keď sa to nerozhýbe, vzniknú im škody, a sú to vlastne oni, tak im vznikajú hospodárske škody a keďže štát sú oni, tak z toho logicky teda vyplýva, že je to úplne v poriadku, čo sa týka rokovacieho poriadku. Tak nakoniec touto dedukciou prídeme k tomu, že nič také zlé nerobia, že keď sú štát vlastne oni. Len problém je, že, že tak, tak to nefunguje, my sme stále parlamentná demokracia a Ľudovít XIV bol historická postava a tuná nevznikajú hospodárske škody štátu, ale možno niekomu, nejakej finančnej alebo podnikateľskej skupine, ale kvôli tomu my si tu nemusíme krky a nohy lámať. Ďakujem.
Bagačka, Michal, poslanec NR SR (2016-09-12):
Ďakujem za slovo. Naozaj len v krátkosti chcem teda potvrdiť, čo sme hovorili aj na hospodárskom výbore a čo teraz spomenul aj pán minister, že jeden z argumentov, čo sa týka týchto pozmeňujúcich hlasovaní, bol aj ten, že nechať to zbehnúť tento rok tak, ako je a potom si spraviť možná takú objektívnejšiu analýzu celého tohto. A len dve veci, tie prívesné vozíky sme spomínali aj v kontexte tom, že okrem tých troch štátov, ktoré ste spomínali, kde sa neplatí, viac-menej vo všetkých ostatných sa za prívesné vozíky platí, a tu je síce možné povedať, že keď vyberáme o 12 miliónov viac, že tak čože je to 400-tisíc, ale povedzme si otvorene, kde nám najviac mnohokrát chýbajú peniaze, hlavne, čo sa týka ciest a budovania križovatiek a asfaltovania a ja neviem, čoho? Takže ja si myslím, že aj štyristotisíc je veľmi slušná čiastka. A ešte by som chcel dať na takú správnu cestu tú poznámku, že nevyberáme od zahraničných. Ja som to pochopil od štátneho tajomníka asi v tom zmysle, že ťažko sa vyberá od zahraničných vodičov, ale nieže sa úplne nevyberajú tieto pokuty. To len naozaj na margo. A chcel by som dať návrh, aby sme teda hlasovali teraz o jedenástej s tým, že skrátime lehotu o pozmeňujúcich hlasovaniach.
Šudík, Tomáš, poslanec NR SR (2020-04-24):
Tak ďakujem, Rišo, za tvoje vystúpenia aj v oblasti školstva. Som veľmi rád, že v tejto oblasti môžeme nájsť aj časť neformálneho vzdelávania, ktoré je podľa môjho názoru veľmi dôležité. Zároveň ma veľmi teší, že môžme tam nájsť aj ukotvenie mládežníckeho parlamentu, teda aj Národného mládežníckeho parlamentu ako poradného orgánu ministerstva školstva. Som presvedčený, že aj na základe toho budú možno samosprávy vytvárať mládežnícke parlamenty aj v svojich mestách. A týmto chcem vyzvať aj všetkých primátorov a poslancov, ktorí sú v samosprávach, aby mohli zriadiť práve takéto parlamenty vo svojich mestách, pretože je to veľmi dôležité. Ja som bol tiež členom mládežníckeho parlamentu v mojom meste. Ako mladí ľudia sme sa začali zaujímať o veci verejné a meniť, začali sme vypomáhať. Práve v týchto časoch tie mládežnícke parlamenty budú môcť pomáhať napríklad pri chorobách COVID, ako je teraz, by rozdávali seniorom, dôchodcom rúška, chodili na nákupy. Mládežnícke parlamenty majú veľmi dôležitú úlohu v spoločnosti a som rád, že bude aj nejaké to ukotvenie konečne, konečne v zákone a samosprávy pristúpia na vytvorenie týchto parlamentov. Bude to dôležitá súčasť našej kultúry a konečne podporíme aj rozvoj mládežníckej politiky na Slovensku. Ďakujem krásne. (Potlesk.)
Pellegrini, Peter, predseda NR SR (2015-03-12):
Prezentujme sa a hlasujme o bodoch spoločnej správy 1 – 38 s odporúčaním gestorského výboru schváliť. (Hlasovanie.) Prítomných 141 poslancov, za hlasovalo 84, proti bol 1, zdržalo sa 56 poslancov. Tieto body sme schválili.
D. Gabániová, poslankyňa: (2007-09-12):
Čiže náklady alebo nápor na spravovaný fond v tejto zdravotnej poisťovni je oveľa vyšší a spotrebovanie jej finančných prostriedkov je oveľa vyššie ako poisťovňa, ktorá poisťuje ľudí v aktívnom pracovnom veku, ktorí jednak teda platia vyššie poistné a potom spotrebovanie týchto peňazí je oveľa, oveľa menšie, hovorí to chorobnosť a hovoria to všetky štatistické údaje, ktoré sú dostupné. A aby som povedala k tomu zisku v súkromnej stomatologickej ambulancii. Sú dva druhy poskytovateľov na tomto poli, a to tzv. odštátnení zmluvní lekári a potom súkromní stomatológovia. Súkromní stomatológovia nemajú nárok na nijaké preplácanie zo žiadnej poisťovne svojich výkonov a pacient užíva ich služby vedomý si toho, že si to všetko zaplatí. Čiže o tomto druhu poskytovateľov sa nebavíme. My sa bavíme o poskytovateľoch, ktorým ale zákon umožňuje tzv. inkasovanie priplácania k poskytnutým výkonom. Čiže poskytnutý výkon je, jednak si lekár uplatní určitý počet bodov za výkon zo zdravotnej poisťovne... (Prerušenie vystúpenia časomierou.)
Vašečka, Richard, poslanec NR SR (2024-05-02):
Ďakujem za slovo. Pani poslankyňa, ja som predpokladal, očakával som vaše vystúpenie na úrovni odborníčky na právo a bývalej ministerky. Tak ako mne vyhovovalo vystúpenie pána Dostála, ktoré bolo kritické, samozrejme, viac ako vystúpenie iných, nechcem to vôbec porovnávať, nejde mi o osobnú rovinu, ale veľmi ste ma sklamali. Samozrejme, nehovoríte pre moje potešenie, ale musím vám povedať, že v tom práve naozaj ja vám nesiaham ani po členky, ale tak ako vy v tomto vystúpení, tak mnohí kolegovia ďalší vo faktických ste mimoriadni amatéri v oblasti teológie, viery a nakoniec aj toho cirkevného práva. Mám z neho ja štátnicu napríklad a my sme absolútne s pani poslankyňou Záborskou ani pri formulovaní toho zákona, ani pri jeho podávaní, ani pri jeho predstavovaní ani jeden jediný raz nemysleli a nehovorili o viere, o Biblii, o náboženstve. To vám straší v hlave doslova, nemyslím teraz vám, pani, pani poslankyňa osobne, ale tuto celej skupine, vám haraší v hlave nejaké náboženstvo, že my máme niečo z toho spôsobené a keby sme my sa vzdali toho náboženstva, tak by sme nedávali takéto zákony. To je hlboký omyl, ten zákon znie, že sa upravuje zákon slovenský civilný o rodnom čísle na základe lekárskeho vyšetrenie. Aká viera, aké písmo, aký Boh, aký cisár? Ja chápem, čo ste chceli povedať, ale opakujem znova, veľmi rád a s veľkou úctou si vás vypočujem, keď nám poviete, áno, ale práve ten Ústavný súd a tak ďalej. Vy ste usúdili, že na to nereagujeme, ale my dupľom nereagujeme na toto, lebo to vôbec nevychádza z toh... z takýchto pohnútok a nie je tak formulovaný ten zákon. Tiež ste sa minuli. Dobrý pokus, ale, bohužiaľ, minuli ste sa.
Kotleba, Marian, poslanec NR SR (2017-12-05):
Takže, vážený pán premiér, dnes musím povedať, že sa vaše vystúpenie nevie vyrovnať kvalite vystúpenia vášho podpredsedu vlády Kaliňáka. Pretože nielenže jemu na rozdiel od vás sme my objektívne nemali čo v tom úvodnom vystúpení vytknúť, ale vy ste v sebe ani nebrali tú odvahu, aby ste tu zostali na tie faktické poznámky, čo mňa osobne mrzí. Pán premiér, veľmi, veľmi ste sa vo svojom vystúpení zaštiťovali a bránili ako tá najdemokratickejšia strana, ako je Slovensko pod vaším vedením demokratické a slobodné. Ja si len dovolím pripomenúť, že práve pod vašou súčasnou vládou sa začal používať taký zlozvyk, že politická polícia NAKA berie poslancov Národnej rady priamo na zasadnutí výboru Národnej rady Slovenskej republiky a že sú poslanci stíhaní a obžalovaní za to, že povedia svoj politický názor na sociálne a politické otázky spoločnosti, ktoré trápia veľkú časť populácie. Toto sa veľmi demokraciou, vážený pán premiér, nazvať nedá. Ďalej. Chcel by som povedať to, že vy ste sa niekoľkokrát nazvali ako strana maximálne štandardná. Žiaľ, ja musím povedať, že nielen štandardná, ale aj schizofrenická. Vláda, konkrétne ministerstvo obrany pod vedením vášho ministra Gajdoša len nedávno natočilo ten infantilný a trápny videoklip s názvom „My sme NATO“ a váš poslanec Blaha tento istý klip kritizuje. Takže, vážený pán premiér, je ix takých príkladov, ktoré by sme vám mohli vytýkať a vykrikovať, ale vy nemáte odvahu čeliť tejto kritike. A ja verím, že dnes ten priestor na to ešte bude. Ďakujem pekne.
Martinák Ľuboš, poslanec NR SR (2013-11-29):
Vážený pán predseda, v rozprave vystúpili šiesti poslanci, z nich niektorí aj opakovane. Všetci poslanci podali pozmeňujúce návrhy. Ako prvý procedurálny návrh predložil pán poslanec Huba, ktorý navrhol, aby sa Národná rada uzniesla v súlade s § 73 ods. 3 písm. a) na tom, že vráti návrh zákona jeho navrhovateľovi na dopracovanie. Pán predseda, dajte hlasovať o návrhu pána poslanca Hubu.
I. Mikloš, podpredseda vlády a minister financií SR: (2006-01-31):
Navrhuje sa doplniť zákon o bankách tak, aby sa pre komerčné banky a pobočky zahraničných bánk zaviedla povinnosť informovať klientov pri uzatváraní každej písomnej zmluvy o všetkých nákladoch klienta voči banke, resp. o výnosoch v prospech klienta. Zároveň sa navrhuje uložiť komerčným bankám a pobočkám zahraničných bánk povinnosť, aby informácie o cenách svojich obchodov zasielali Ministerstvu financií Slovenskej republiky a Národnej banke Slovenska s tým, že Národná banka Slovenska bude zaslané informácie centrálne zverejňovať na svojej internetovej stránke. Ďalej, návrh novely zákona o bankách vytvára právne predpoklady na vzájomné poskytovanie informácií medzi bankami o klientoch, na ktorých sa vzťahujú medzinárodné sankcie zabezpečujúce medzinárodný mier a bezpečnosť, teda o klientoch, s ktorými je spojené riziko financovania terorizmu a prípravy teroristických akcií, a tiež o klientoch, ktorí vykonávali neobvyklé obchodné transakcie. Týmito úpravami sa prispieva k presnejšiemu výkladu aplikácií medzinárodných odporúčaní v oblasti ochrany pred legalizáciou príjmov z trestnej činnosti. Ďakujem za pozornosť a žiadam vás o podporu tejto novely zákona o bankách.
Blanár, Juraj, podpredseda NR SR (2021-03-30):
Pani poslankyňa Marcinková, môžete reagovať na faktické poznámky, nech sa páči.
B. Bugár, podpredseda NR SR: (2004-09-08):
(Hlasovanie.) Prítomných je 134 poslancov, za 83 poslancov, proti 2 poslanci, zdržalo sa 42 poslancov, nehlasovali 7. Postúpili sme tento poslanecký návrh zákona do druhého čítania . Nech sa páči. J. Miklušičák, poslanec: Ďakujem. Pán predsedajúci, dajte, prosím, hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre ľudské práva, národnosti a postavenie žien. Ďalej, aby za gestorský výbor určila hlasovaním Ústavnoprávny výbor Národnej rady Slovenskej republiky s tým, že určené výbory návrh zákona prerokujú v druhom čítaní do 32 dní a v gestorskom výbore do 34 dní od jeho prerokovania v prvom čítaní na schôdzi Národnej rady Slovenskej republiky.
B. Bugár, podpredseda NR SR: (2005-09-23):
Vyhlasujem rozpravu za skončenú. A prerušujem rokovanie o tomto bode programu. Vážené panie poslankyne, vážení páni poslanci, pristúpime k hlasovaniam o prerokovaných bodoch programu. Musím vás informovať, že budeme hlasovať o vyše 20 návrhoch zákonov a materiáloch, ktoré sme prerokovali do 11.00 hodiny. Takže vás vyzývam, aby ste sa vrátili do rokovacieho priestoru. Pristúpime k hlasovaniu najprv o vládnom návrhu zákona o poskytovaní služieb v oblasti súkromnej bezpečnosti a o zmene a doplnení niektorých zákonov (zákon o súkromnej bezpečnosti) , ktorý máte ako tlač 1194. Pán poslanec Jozef Šimko, ste spravodajcom. Nech sa páči, môžeme pristúpiť k jednotlivým hlasovaniam.
Grendel, Gábor, podpredseda NR SR (2020-06-04):
Pani poslankyňa Hajšelová.
M. Rehák, poslanec: (2010-03-02):
Národná rada Slovenskej republiky uznesením z 2. februára 2010 č. 1878 pridelila uvedený vládny návrh zákona na prerokovanie Ústavnoprávnemu výboru Národnej rady a Výboru Národnej rady Slovenskej republiky pre hospodársku politiku. Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť Ústavnoprávny výbor Národnej rady Slovenskej republiky uznesením z 24. februára 2010 č. 834 a Výbor Národnej rady Slovenskej republiky pre hospodársku politiku uznesením z 23. februára 2010 č. 653. Z uznesenia Výboru Národnej rady Slovenskej republiky pre hospodársku politiku pod bodom III tejto správy vyplývajú dva pozmeňujúce a doplňujúce návrhy, ktoré sú uvedené v spoločnej správe. Gestorský výbor odporúča hlasovať o pozmeňujúcich a doplňujúcich návrhoch nasledovne: o bodoch 1 a 2 hlasovať spoločne s odporúčaním schváliť. Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 541/2004 o mierovom využití jadrovej energie (atómový zákon) a o zmene a doplnení niektorých zákonov v znení neskorších predpisov, schváliť v znení schválených pozmeňujúcich a doplňujúcich návrhov uvedených v tejto správe. Spoločná správa výborov Národnej rady Slovenskej republiky o výsledku prerokovania uvedeného vládneho návrhu zákona bola schválená uznesením z 2. marca 2010 pod číslom 673. Týmto uznesením výbor zároveň poveril spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Pán predsedajúci, to je z mojej strany všetko, otvorte rozpravu.
Bugár, Béla, podpredseda NR SR (2011-03-29):
Ďakujem. Dávam slovo spoločnej spravodajkyni z ústavnoprávneho výboru poslankyni Edite Pfundtner, aby informovala Národnú radu o prerokovaniach tohto návrhu vo výboroch, ako aj o stanovisku gestorského výboru. A nedajte sa vyrušovať, kľudne, nech sa páči.
Švejna, Ivan, poslanec NR SR (2015-05-12):
Tak ďakujem za koment kolegov. No kolega Muňko teraz vyšiel, no sme sa nepochopili, ja som zástanca minimálneho dôchodku a sa teším, že 75-tis. ľudí dostane vyšší dôchodok, teda minimálny dôchodok, ako by mali doteraz a možno by som bol aj radšej, aby to nebolo len 75-tis., možno viacej. Ale pravdou je to, že keď sa niekedy hovorí, že sú ľudia, ktorí tam nemajú čo robiť, v II. pilieri, no ono ťažko niekedy, kto má, kto nemá, keď vstupuje do pracovného procesu, on nevie, aký plat bude mať, hoci je to vysokoškolák, môže ísť aj, môže sa stať nepredvídaná udalosť. Vieme veľmi dobre, že 80 % ľudí sa, tí, čo sa narodili, sa nedožijú dôchodkového veku, môžu proste mať vysoký plat a ja neviem a potom mať nízky alebo niekam odcestujú. Jednoducho toto nemôže byť kritérium, súčasný plat, či vstúpiť, či nie. Takže a čo sa týka tých dôchodcov CZ a ten Ústavný súd, no pozerajte, nie ja to hovorím, ale tí dôchodcovia, ktorí za mnou boli. Však každému je jasné, že oni u mňa lobovali, však ja sa za to nehanbím, tí federálni dôchodcovia, a oni sami proste jednoducho vidia jedinú možnosť a jak to neprejde, že jednoducho sa to dá na Ústavný súd. A ten Ústavný súd, ako berte tak, že však ja nehovorím, aj zlý zákon nemusí byť protiústavný, nikdy som to nepovedal, hej? To, že proste si myslím a že je legitímne právo sa opýtať Ústavného súdu, že či je to v súlade, či nie. No a čo sa týka pani kolegyne Vaľovej, tam viacej vecí bolo, ale vzhľadom na čas, len poviem len tie výsledky transakcií. No viete, kto najviac ublížil hodnote tých príspevkov ľudí? No tzv. Madejova novela, aj keď viem, že to nebol kolega Madej, že mu to podstrčili, ale to najviac ublížilo... (Prerušenie vystúpenia časomerom.)
Jurinová, Erika, podpredsedníčka NR SR (2014-07-10):
Reakcia na faktické poznámky, pán poslanec Viskupič.
Dušan, Čaplovič, poslanec NR SR (2019-06-26):
Vážený pán predsedajúci, v rozprave vystúpila jedna pani poslankyňa, nebol podaný žiaden procedurálny návrh. Prosím, pán predsedajúci, hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
M. Hort, podpredseda NR SR: (2008-09-10):
Teraz by som poprosil spravodajkyňu, ktorú určil navrhnutý gestorský výbor pre vzdelanie, mládež, vedu a šport, pani poslankyňu Moniku Smolkovú. Nech sa páči, máte priestor na uvedenie úvodnej spravodajskej informácie.